CELEX: 62012CA0562
Language: lt
Date: 2014-09-17 00:00:00
Title: Byla C-562/12: 2014 m. rugsėjo 17 d. Teisingumo Teismo (ketvirtoji kolegija) sprendimas byloje ( Tartu Ringkonnakohus (Estija) prašymas priimti prejudicinį sprendimą) MTÜ Liivimaa Lihaveis/Eesti-Läti programmi 2007-2013 Seirekomitee (Prašymas priimti prejudicinį sprendimą — Struktūriniai fondai — Reglamentai (EB) Nr. 1083/2006 ir 1080/2006 — Europos regioninės plėtros fondas (ERPF) — Veiksmų programa, skirta Europos teritoriniam bendradarbiavimui tarp Estijos Respublikos ir Latvijos Respublikos skatinti — Stebėsenos komiteto sprendimas atmesti finansavimo paraišką — Nuostatos, pagal kurias negalima apskųsti šio komiteto sprendimų — SESV 267 straipsnis — Sąjungos institucijos, įstaigos ar organo aktas — Europos Sąjungos pagrindinių teisių chartija — Sąjungos teisės įgyvendinimas — 47 straipsnis — Teisė į veiksmingą teisminę gynybą — Teisė kreiptis į teismą — Valstybės narės, kurių teismų jurisdikcijai priklauso nagrinėti ieškinį, nustatymas)

24.11.2014   
            
            
               LT
            
            
               Europos Sąjungos oficialusis leidinys
            
            
               C 421/5
            
         2014 m. rugsėjo 17 d. Teisingumo Teismo (ketvirtoji kolegija) sprendimas byloje (Tartu Ringkonnakohus (Estija) prašymas priimti prejudicinį sprendimą) MTÜ Liivimaa Lihaveis/Eesti-Läti programmi 2007-2013 Seirekomitee
   
   (Byla C-562/12) (1)
   
   ((Prašymas priimti prejudicinį sprendimą - Struktūriniai fondai - Reglamentai (EB) Nr. 1083/2006 ir 1080/2006 - Europos regioninės plėtros fondas (ERPF) - Veiksmų programa, skirta Europos teritoriniam bendradarbiavimui tarp Estijos Respublikos ir Latvijos Respublikos skatinti - Stebėsenos komiteto sprendimas atmesti finansavimo paraišką - Nuostatos, pagal kurias negalima apskųsti šio komiteto sprendimų - SESV 267 straipsnis - Sąjungos institucijos, įstaigos ar organo aktas - Europos Sąjungos pagrindinių teisių chartija - Sąjungos teisės įgyvendinimas - 47 straipsnis - Teisė į veiksmingą teisminę gynybą - Teisė kreiptis į teismą - Valstybės narės, kurių teismų jurisdikcijai priklauso nagrinėti ieškinį, nustatymas))
   2014/C 421/07
   Proceso kalba: estų
   
      Prašymą priimti prejudicinį sprendimą pateikęs teismas
   
   
      Tartu Ringkonnakohus
   
   
      Šalys pagrindinėje byloje
   
   
      Pareiškėja: MTÜ Liivimaa Lihaveis
   
   
      Atsakovė: Eesti-Läti programmi 2007-2013 Seirekomitee
   
   
      dalyvaujant: Eesti Vabariigi Siseministeerium
   
   
      Rezoliucinė dalis
   
   
               1.
            
            
               SESV 263 straipsnis turi būti aiškinamas taip, kad vykdant veiksmų programą, kuri patenka į 2006 m. liepos 11 d. Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinančio Reglamentą (EB) Nr. 1260/1999, ir 2006 m. liepos 5 d. Europos Parlamento ir Tarybos reglamento (EB) Nr. 1080/2006 dėl Europos regioninės plėtros fondo ir panaikinančio Reglamentą (EB) Nr. 1783/1999, taikymo sritį ir kuria siekiama skatinti Europos teritorinį bendradarbiavimą, Europos Sąjungos Bendrojo Teismo jurisdikcijai nepriklauso nagrinėti ieškinio dėl stebėsenos komiteto sprendimo atmesti finansavimo paraišką.
            
         
               2.
            
            
               SESV 267 straipsnio pirmos pastraipos b punktas turi būti aiškinamas taip, kad vykdant tokią veiksmų programą, kaip nagrinėjamoji pagrindinėje byloje, kuri patenka į reglamentų Nr. 1083/2006 ir Nr. 1080/2006 taikymo sritį ir kuria siekiama skatinti dviejų valstybių narių Europos teritorinį bendradarbiavimą, stebėsenos komiteto priimtas programos vadovas nėra Sąjungos institucijos, įstaigos ar organo aktas, todėl Europos Sąjungos Teisingumo Teismo jurisdikcijai nepriklauso vertinti tokio vadovo nuostatų galiojimo.
            
         
               3.
            
            
               Reglamentas Nr. 1083/2006, siejamas su Europos Sąjungos pagrindinių teisių chartijos 47 straipsniu, turi būti aiškinamas taip, kad juo draudžiama programos vadovo, kurį vykdant dviejų valstybių narių sudarytą Europos teritorinio bendradarbiavimo skatinimo veiksmų programą priėmė stebėsenos komitetas, nuostata tiek, kiek joje nenumatyta, kad šio stebėsenos komiteto sprendimas atmesti finansavimo paraišką gali būti skundžiamas valstybės narės teisme.
            
         
      (1)  OL C 38, 2013 2 9.